Tanki Online

קרבות

המשחק מאורגן בקרבות, שאותם ניתן לערוך במבחר של מפות ותנאי סביבה. ישנם שבעה סוגים של קרבות, ובכל אחד מהם מטרה שונה: Deathmatch (או DM), בו כולם משחקים נגד כולם, והמטרה היא להרוג כמה שיותר שחקנים; Team Deathmatch (או TDM) הוא סוג דומה של קרב, אך בו יש שתי קבוצות- האדומים והכחולים- והמטרה היא להרוג כמה שיותר מחברי הקבוצה השנייה ולמות כמה שפחות; הסוג השלישי הוא Capture the Flag (או CTF), בו לשתי הקבוצות יש בסיס שבמרכזו דגל, והמטרה היא לגנוב את הדגל של האויב, להביא אותו לבסיס ובכך להשיג נקודות (דגל האויב יוחזר אוטומטית לאחר מכן והמשחק ימשיך כרגיל); סוג משחק נוסף הוא Control Points ׁ(או CP), בו פזורות במפה מספר פלטפורמות עם דגלים זוהרים. המטרה היא לכבוש כמה שיותר נקודות- על ידי עמידה לידם עד שהם זוהרים בצבע בקבוצה- ולמנוע מהקבוצה הנגדית לכבוש אותם בחזרה. סוג חמשי, הוא Assault (או ASL) בו מטרת הקבוצה האדומה היא להוציא כמה שיותר דגלים מנקודת האיסוף, ולהביא אותם לבסיס עליו מגינים הכחולים שמנסים למנוע הגעה של דגלים. הסוג הזמין השישי הוא Rugby (או RGB) במצב הזה שתי הקבוצות משחקות משחק רוגבי פשוט. סוג שביעי הוא Juggernaut (או JGN), הדומה לסוג DM, אבל בו בכל רגע נתון בבעלות אחד השחקנים טנק גדול בעל הגנה גבוהה וכוח אש עוצמתי, שמוחלף בשחקן הראשון שהורג אותו.
לכל קרב יש זמן מוגבל, וכן מספר מוגבל של משתתפים, הנקבעים כאשר יוצרים את הקרב. לכל קרב שנוצר משויך סכום כסף (Battle Funds) המתאפס בתחילת הקרב, ותופח במהלך הקרב. בסופו של הקרב, כל שחקן מקבל סכום בהתאם לניקוד שהקבוצה שלו צברה, ובהתאם לכמה מניקוד הקבוצה השחקן הנתון הרוויח.
כל מפה היא שונה בגודלה ובפרטי הנוף שלה, ויוצרת סגנון שונה של משחק. המבנה של כל מפה מהווה חלק חשוב בקביעת הציוד לאותו השלב. לדוגמה: במפות קטנות, וכן ובמפות עם הרבה מבנים ומעט מרחבים פתוחים, טנקים מהירים עם נשק טווח-קצר עשויים להיות מושלמים ולהפך. המפות הקטנות יותר עדיפות לנשק לטווח קצר, ולהפך. המפות מגיעות בכמה מצבים: מצב "קיץ"- הרגיל; מצב "חורף", בו הנוף מושלג ואין דשא; ומצב "לילה קיצי", בו המפה מוחשכת, וירח נראה בשמיים במקום השמש. למרבית המפות ישנם שניים או שלושה מצבים זמינים, בעוד שלחלקן רק מצב אחד זמין. כמו כן, חלק מהמפות קרויות ומבוססות על ערים ומקומות אמיתיים, כמו דיסלדורף, איראן, קלן וריו.
בכל קרב יש גם צ'אט משלו. שחקנים יכולים לשלוח מסר לכלל השחקנים, או רק לקבוצה שלהם- אפשרות המועילה ליצירת אסטרטגיה. שחקנים יכולים גם לשלוח פקודה לדיווח על שחקן שעובר על החוקים. יש בהגדרות האישיות אפשרות לעשות שמה שישלח בצ'אט ישלח רק לחברים (השחקנים אשר רשומים בחברים (friends)).
בעת יצירת קרב חדש, קיימת גם הגדרה אחרת שנקראה "PRO". הגדרות נוספות אלה נתנו לשחקנים להפעיל ולכבות כגון הגדרות כמו "אש ידידותית" ו-"איזון אוטומטי". יש גם אפשרות לבטל שימוש בבונוסים שמוצנחים.
בכל פעם ששחקן נהרג, הוא חוזר למשחק כעבור מספר שניות- בסוגי קרבות עם קבוצות הדבר ייעשה במתחמי שטח הקבוצה שלו. יצויין כי שחקן יכול למות מהשמדה עצמית על ידי לחיצה על הכפתור Delete (בעיקר בשימוש אם הטנק מתהפך), כאשר יוצא מצחומי המפה או נופל ממנה, או במקרה שהשרת זיהה דפוס התנהגות העשוי להיות מקושר עם רמאות.

תיבות אספקה

בקרבות יש אזורים מיוחדים המיועדים להצנחת אספקה (למידע מורחב), המגיעה בצורת קופסה המוצנחת מהאוויר, ומעניקות לשחקן שאסף אותן יכולות מוגברות ולזמן מוגבל. כמה דקות לאחר איסוף קופסה, תוצנח במקומה אחת חדשה. אזור הנפילה תמיד מסומן על הקרקע, אך ניתן לבטל את הסימון בהגדרות האישיות.
קיימת גם יכולת הנקראת Overdrive, הנטענת במהלך המשחק בהתאם לרמת הפעילות של השחקן, וכאשר מופעלת, מעניקה לשחקן כוח מיוחד בהתאם לסוג גוף הטנק. סוג תיבה מיוחד שמוצנח- Nuclear Engergy- משלים את הטעינה של היכולת הזאת ל-100% באופן מיידי.
סוג נוסף של תיבה המוצנחת הוא ה-Gold Box.

גולד בוקס - Gold Box

זה בונוס אשר יורד באמצע קרב. שווי הקופסה 1,000 קריסטלים (גבישים). במקור תיבת זהב נחתה כאשר הקרן של הקרב הגיעה למכפלה של 700 קריסטלים. מאז עדכון 1.78.0 זה יכול להופיע בקרב עם כל גודל הקרן. (לעיתים ערכו של הגולד בוקס עולה באירועים מיוחדים כגון: חג המולד, יום-הולדת לטנקי וכו'. לעומת זאת, תיבות זהב שמוצנחות על ידי שחקנים כאספקה לא מושפעות מאירועים).

שחקנים

לכל שחקן בטנקי אונליין ניקוד (Experience), דרגה הנקבעת לפי גובה הניקוד, קופה עם סכום כסף (קריסטלים), וציוד משלו. הטנק של כל שחקן כולל מספר רכיבים קבועים, שהבולטים מביניהם הם צריח הטנק, גוף הטנק וצבע.
מידע מורחב על הציוד השונה מופיע תחת הכותרת "ציוד", ומידע על הדרגות וכלכלת המשחק מפורט תחת הכותרת "מוסך, דרגות ומטבע".

ציוד

לכל שחקן אפשרון לקנות ציוד חדש או לשדרג ציוד קיים. הדבר נעשה במחסן (Garage), בו קיים גם מודל תלת-ממדי של הטנק של השחקן, ומאפשר להחליף ציוד, גם במהלך קרב. ככל שדרגתו של השחקן גבוהה יותר, יותר ציוד יהיה זמין עבורו.
הציוד מתחלק למספר קטגוריות שונות, כאשר חלק משויכות לציוד לטנק, ואחרות לתוספות דקורטיביות או לפריטים שאינם כשלעצמם קשורים לקרב.
יצויין שככל שהציוד יותר מתקדם, כך מחירו יהיה גדול יותר, והדרגה המינימלית לרכישתו תהיה גבוהה בהתאם.

צריחים (כלי נשק) - Turrets

במשחק ישנם 13 כלי נשק, השונים אחד מהשני באופן הפעולה ובנתונים הטכניים (כמו עוצמה, זמן טעינה, טווח, וכו'). השמות של הצריחים: פַיֵרְבֵּרְד, פְרִיז, אִיזִידָה, הָמֵּר (בַּמ"ם יש דגש, כי הָמר באנגלית כותבים עם 2 m), טְוִוינְס, רִיקוֹשֶׁט, סְמוֹקִי, סְטְרִיקֶר, ווּלְקַן, תָ'נְדֶר, רֵייְלְגָן, שָׁפְט מגנום וגאוס
.

טנקים (גוף הטנקים) - Hulls

במשחק ישנם 7 טנקים, כאשר לכל אחד גודל פיסי שונה (לפי חלוקה כללית של טנקים קלים, בינוניים וכבדים) ונתונים טכניים (כמו רמת ההגנה של הטנק הכולל, מהירות מרבית, תאוצה, המהירות סיבוב, וכו'). הטנקים הם: טיטאן, ממות', וואספ, דיקטטור, האנטר, וויקינג והורנט.

מודולי הגנה - Protection Modules

כנגד כל סוג פגיעה (צריחים ומוקשים, אבל לא השמדה עצמית) קיים סוג הגנה שניתן להפעיל- עד 3 סוגים. רמת ההגנה יכולה להוריד 10% עד 50% מעוצמת הפגיעה בטנק, וזאת בהתאם לרמת ההגנה שבבעלות השחקן.

צבעים - Paints

צבעים קובעים את הדוגמה החיצונית שמופיעה על הטנק, פרט לאלמנטים קבועים של הצריח וגוף הטנק (כמו לוע הקנה וה[מזקו"ם]). במקור צבעים סיפקו לטנק הגנה, אך כעת הם משמשים כאלמנט עיצובי בלבד, שיכול גם לסייע בתור הסוואה.

לוויינים

לוויינים הם רחפנים העוקבים אחרי השחקן ומגבירים יכולות שלו או של חברי הקבוצה שלו בתנאים מסוימים, כמו הפעלה אוטומאטית של אספקה או הארכת משך הפעולה של אספקה קיימת.

מכולות - Containers

מכולות הן פרס שניתן להשיג באמצעות השלמת משימות שונות. בעת פתיחתן השחקן יקבל בונוס של קריסטלים, תיבות זהב, ימי פרימיום, צבעים, XT ובטריות ללוינים, או ואספקה מאחד הסוגים.

ציוד אחר

לשחקנים קיימת גם אפשרות לקנות ערכות הכוללות בהן מספר פריטים ובהנחה (מחיר הערכה קבוע: הנחות נוספות אינן נצברות להנחה של הערכות, ועצם הימצאות אחד הפריטים בחבילה בבעלות השחקן מלפני רכישתה לא מפחית את מחיר הערכה).
לשחקנים גם אפשרות לשלוח אחד לשני מתנות שבתוכן ברכות- לכל ברכה תמונה משלה ומחיר שונה. ניתן לשלוח ברכות רק בין שחקנים שאישרו חברות.
סוג מיוחד של ציוד הוא כרטיס מעבר המאפשר יצירה והשתתפות בקרבות PRO, בהם ניתן לשלוט בתנאי הקרב ולהפעיל/לבטל אפשרויות ברירת מחדל שאינן ניתנות לשליטה בקרבות רגילים.

משימות יומיות

החל מהדרגה הרביעית במשחק (Corporal), בכל יום השחקן מקבל שלוש משימות חדשות. כל משימה שונה באופייה (לדוגמה, להרוג X אויבים, או לצבור X נקודות במפה מסוימת). בעת השלמת המשימה, השחקן יכול לאסוף את הפרס שלה, שעשוי להיות קריסטלים, פרימיום מוגבל, או אספקה- כמותם נקבעת על-פי דרגת השחקן. משימה שהושלמה והפרס שלה נאסף תוסר מרשימת המשימות של השחקן, ותוחלף ביום הבא באחת חדשה. אם שחקן לא השלים משימה, או השלים אך לא אסף את הפרס, היא תישמר ברשימת המשימות שלו עד להשלמתה. ניתן גם להחליף משימות; ניתן לעשות זאת פעם ביום בחינם, אך החלפה נוספת באותו היום תעלה קריסטלים.
אם שחקן יעשה במשך שבוע משימה ביום-הוא יקבל פרס אספקה מיוחד. אם יעשה שני שבועות- יקבל כפול, וכו' עד עשרה שבועות.
לפני המשימות היומיות היה יישום דומה של מתנות יומיות ("Daily gifts"), שהעניק לשחקנים אוטומטית מתנה בכל יום, אך לא הייתה אפשרות לשנות את הפרס.
כל חודש יש אתגר חודשי שבמהלכו צריך לצבור נקודות כוכב ע״י לחימה, ככל שתלחם יותר טוב כך תקבל יותר נקודות כוכב, כל כמה כוכבים זוכים בפרס, אלו שזכו בהרבה נקודות כוכב מקבלים מכולות. אם יש לך חשבון פרימיום תקבל כפול 2 נקודות כוכב.

חשבונות פרימיום

החל מאוקטובר 2015, המשחק כולל גם חשבון פרימיום, המעניק לשחקן מספר אפשרויות נוספות. ראשית, השחקן מקבל פי 2 יותר קריסטלים בסוף כל קרב. מספר הנקודות שהשחקן צבר בקרב אמנם לא משתנה, אך הסכום מקבל תוספת של 50%, כאשר מועבר אל מד הדרגה של השחקן, בו כלל הנקודות שצבר אי-פעם, וכך ניתן לעלות רמה מהר יותר. בנוסף, השחקן מקבל צבע מיוחד ומקבל רקע אדום לדרגה (הניתן להסתרה בהגדרות). כל ההטבות הנ"ל מסתיימות עם סיום מנוי הפרימיום.
ניתן לרכוש מנוי פרימיום באמצעות כסף לזמן קבוע, או להוסיף זמן למנוי פרימיום קיים ברכישה נוספת. קניית קריסטלים גם מקנה לשחקן חשבון פרימיום, אך לזמן קצר יותר.

תקשורת

במשחק יש גם פורום רשמי, הכולל שבטים (Clans), נגיש כאשר מגיעה לדרגה מסוימת, תכונה שבו שחקנים יכולים לקיים אינטראקציה ולארגן לפעמים לשחק קרבות יחד עם חברי השבט שלהם.
כמו כן, המשחק יש צ'אט פנימי וצ'אטים בקרבות.

תחרויות

מעת לעת, המנהלים של טנקי אונליין יוצרת תחרויות רשמיות, בהן המנצחים יכולים לזכות בציוד מתקדם, קריסטלים או פרסים אמיתיים. תחרויות יכולות לכלול קרבות במשחק, שליחת יצירות אמנות, שליחת קטעי וידאו של שחקנים שמצלמים את עצמם משחקים, ועוד.
בנוסף לתחרויות רשמיות שנערכו על ידי המנהלים, עיתון חדשות Tanki הוא שוחרר מהחזקת התחרויות שבו שחקנים יכולים להתחרות. תחרויות אלו הן בדרך כלל לא מבוססות טנק ודורשות הרבה חשיבה, בדרך כלל חידות היגיון.